b'\n_START_ARTICLE_\nPresident de la Rep\xc3\xbablica Popular de la Xina\n_START_SECTION_\nTerminologia\n_START_PARAGRAPH_\nEn xin\xc3\xa8s hi ha dues paraules que corresponen a la paraula catalana "president". La paraula utilitzada per al c\xc3\xa0rrec de president de la Rep\xc3\xbablica Popular \xc3\xa9s zh\xc7\x94x\xc3\xad (\xe4\xb8\xbb\xe5\xb8\xad), paraula en general reservada per a presidents de partits pol\xc3\xadtics o congressos, per\xc3\xb2 no per als caps d\'Estat d\'altres pa\xc3\xafsos, als quals en xin\xc3\xa8s se\'ls denomina z\xc7\x92ngt\xc7\x92ng (\xe6\x80\xbb\xe7\xbb\x9f / \xe7\xb8\xbd\xe7\xb5\xb1). La distinci\xc3\xb3 entre zh\xc7\x94x\xc3\xad i z\xc7\x92ngt\xc7\x92ng existeix tamb\xc3\xa9 en algunes lleng\xc3\xbces europees no llatines com l\'angl\xc3\xa8s. El terme zh\xc7\x94x\xc3\xad equival a l\'angl\xc3\xa8s chairman, mentre que el terme z\xc7\x92ngt\xc7\x92ng correspon a president. Paradoxalment, la Rep\xc3\xbablica Popular Xina utilitza en l\'actualitat el terme angl\xc3\xa8s president com traducci\xc3\xb3 oficial de zh\xc7\x94x\xc3\xad, la qual cosa crea una difer\xc3\xa8ncia de mat\xc3\xads important entre el nom utilitzat en xin\xc3\xa8s, amb clares reminisc\xc3\xa8ncies revolucion\xc3\xa0ries, i el nom utilitzat en angl\xc3\xa8s, sense connotacions ideol\xc3\xb2giques. En catal\xc3\xa0, tant z\xc7\x92ngt\xc7\x92ng/president com zh\xc7\x94x\xc3\xad/chairman es tradu\xc3\xafxen sempre com a "president", pel que el nom del c\xc3\xa0rrec, com en llengua xinesa, no ha sofert cap variaci\xc3\xb3.'